Βαρφαρίνη

Η βαρφαρίνη είναι ένα εξαιρετικό αντιπηκτικό φάρμακο που χρησιμοποιείται σε πληθώρα καταστάσεων όπου ένα υψηλο INR είναι επιθυμητό (>2.5 έως και 4.0 σε ασθενείς με μηχανικές βαλβίδες). Η έναρξη της δράσης του καθυστερεί αρκετά, με ένα μεσοδιάστημα όπου μπορεί να εμφανιστεί και υπερπηκτικότητα, επομένως είναι σχεδόν απαραίτητη βραχυπρόθεσμη συγχορήγηση άλλων αντιπηκτικών (πχ. ηπαρίνη)

Μηχανισμός Δράσης
Η βαρφαρίνη είναι αναστολέας της αναγωγάσης του εποξειδίου της βιταμίνης Κ. Το εποξείδιο της βιταμίνης Κ είναι απαραίτητο συνένζυμο για την παραγωγή σωρείας πρωτεινών σχετιζόμενες με την πηκτικότητα (II,VII,IX,X, C,S). Ως συνεπάγεται από τα ανωτέρω, η αντιπηκτική δράση της βαρφαρίνης εκκινεί αφού αποδομηθούν οι ήδη υπάρχοντες παράγοντες πήξης. Μάλιστα, το γεγονός ότι οι πρωτείνες C και S είναι οι πρώτες των οποίων τα επίπεδα μηδενίζονται εξηγεί γιατί ο ασθενής δύναται να επεισέλθει προσωρινά σε κατάσταση υπερπηκτικότητας. Τελικό αποτέλεσμα είναι η μεγάλη αύξηση του INR, η οποία μάλιστα είναι απρόβλεπτη λόγω της μεταβλητότητας της θεραπείας που επεισέρχεται στην πρόσληψη βιταμίνης Κ μέσω της τροφής, η παραγωγή Κ από τη μικροχλωρίδα του εντέρου και στο μεταβολισμό και απέκκριση της βαρφαρίνης η οποία δύναται να μεταβληθεί από πολλά φάρμακα (αντιβιοτικά), ακόμη και βότανα όπως το σπαθόχορτο. Για τους λόγους αυτούς, ειδικά την πρώτη περίοδο, η συχνή μέτρηση του INR είναι απολύτως απαραίτητη. Τέλος, η ύπαρξη αντιδότου με τη μορφή της βιταμίνης Κ καθώς και η δυνατότητα χορήγησης Fresh Frozen Plasma για την άμεση αποκατάσταση του πηκτικού επιπέδου είναι το λιγότερο καθησυχαστική.

Ενδείξεις (ενδεικτικά)

 * Η βαρφαρίνη (και τα αντιπηκτικά γενικά) διαπρέπουν σε καταστάσεις βραδείας ροής (φλέβες, ινιδίζοντες κόλπους και το αίμα το λιμνάζον πίσω από μηχανικές και δυσλειτουργικές βαλβιδες)

Ανεπιθύμητες

 * 1) Διέρχεται δια του πλακούντα, είναι τερατογόνο και προκαλεί αιμορραγίες στο έμβρυο με αποτέλεσμα πολύ υψηλά ποσοστά αποβολής.
 * 2) Αιμορραγικά επεισόδια
 * 3) Οστεοπόρωση
 * 4) Purple Toe Syndrome (πολλαπλές μικροθρομβώσεις χοληστερόλης)
 * 5) Νέκρωση Βαρφαρίνης : η προσωρινή κατάσταση υπερπηκτικότητας προκαλεί θρόμβωση αγγείων με γάγγραινα άκρων και δερμική νέκρωση.